
 PARLAMENTUL  ROMÂNIEI

CAMERA DEPUTAŢILOR
	       Comisia Juridică, de  

      Disciplină  şi Imunităţi

        Nr. 31/1207/2011

	                        Comisia pentru agricultură
                        silvicultură,industrie alimentară
                            Nr. 24/695/2011

	
	


    RAPORT COMUN
asupra  proiectului de Lege privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice “Gheorghe Ionescu – Şişeşti” – Institutul de Cercetare – Dezvoltare pentru Legumicultură şi Floricultură Vidra în domeniul public al Comunei Vidra, judeţul Ilfov şi în administrarea Consiliului Local al Comunei Vidra, în vederea reconstituirii dreptului de proprietate
(PL. x  707/2011)

În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru agricultură, silvicultură, industrie alimentară, au fost sesizate spre dezbatere în fond, cu proiectul de Lege privind transmiterea unor terenuri din  domeniul public al statului şi din administrarea Academiei de Ştiinţe Agricole şi Silvice “Gheorghe Ionescu –Şşişeşti” – Institutul de Cercetare – Dezvoltare pentru Legumicultură şi Floricultură Vidra în domeniul public al Comunei Vidra, judeţul Ilfov şi în administrarea Consiliului Local al Comunei Vidra, în vederea reconstituirii dreptului de proprietate, trimis cu adresa nr. PL-x 707 din 5 decembrie 2011, înregistrată sub nr. 31/1207 din 7 decembrie 2011 şi respectiv sub nr. 24/695 din 7 decembrie 2011, la Comisia pentru agricultură, silvicultură.
Potrivit prevederilor art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a adoptat iniţiativa legislativă în şedinţa din 28 noiembrie 2011, cu respectarea prevederilor art. 75 alin. (2) teza a III-a din Constituţia României, republicată.

Consiliul Legislativ a avizat favorabil proiectul legislativ, cu observaţii şi propuneri, conform avizului nr. 827 din 20 iulie 2011.

Proiectul de lege supus dezbaterii are ca obiect de reglementare transmiterea , prin derogare de la prevederile art. 31 din Legea nr. 45/2009 privind organizarea şi funcţionarea Academiei de Ştiinţe Agricole şi Silvice “Gheorghe Ionescu-Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările ulterioare, a unor terenuri în suprafaţă totală de 214,39 hectare, din domeniul public al statului şi din administrarea Academiei de Ştiinţe Agricole şi Silvice “Gheorghe Ionescu-Şişeşti” – Institutul de Cercetare - Dezvoltare pentru Legumicultură şi Floricultură Vidra, în domeniul public al Comunei Vidra, judeţul Ilfov, şi în administrarea Consiliului Local al Comunei Vidra, în vederea reconstituirii dreptului de proprietate.
Guvernul, prin punctul de vedere transmis cu adresa nr. 1927 din 19 august 2011, nu susţine adoptarea iniţiativei legislative, întrucât, conform prevederilor art. 31 alin. (3) din Legea nr. 45/2009, „Terenurile date în administrarea instituţiilor şi unităţilor de cercetare-dezvoltare de drept public sunt inalienabile, insesizabile, imprescriptibile şi nu pot fi scoase din proprietatea publică şi din administrarea unităţilor de cercetare-dezvoltare din agricultură şi silvicultură decât prin lege, exceptând terenurile prevăzute la art. 6 alin. (3)", şi prevederile art. 31 alin. (5) din acelaşi act normativ, potrivit cărora „Terenurile date în administrarea instituţiilor publice, destinate activităţii de cercetare-dezvoltare, prevăzute în anexele la prezenta lege, nu pot face obiectul nici unei compensări ca rezultat al solicitărilor de reconstituire a dreptului de proprietate, exceptând terenurile prevăzute la art. 6 alin. (3), astfel că un există temei legal pentru promovarea unei asemenea iniţiative legislative.
Comisia pentru agricultură, silvicultură şi servicii specifice, prin adresa nr. 24/264 din 3 septembrie 2012, a transmis un raport preliminar de respingere a proiectului de lege.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat, în şedinţa din 11 septembrie 2012 iniţiativa legislativă, expunerea de motive, avizul favorabil al Consiliului Legislativ cu observaţii şi propuneri şi punctul de vedere al Guvernului. Din numărul total de 23 membri ai Comisiei juridice, de disciplină şi imunităţi, la şedinţă au participat 19 deputaţi. 

Comisia de agricultură şi servicii specifice, au examinat iniţiativa legislativă în şedinţa din 30 august 2012. Din numărul total de 27 membrii ai Comisiei pentru agricultură, la şedinţă au participat 25 deputaţi. 

La dezbaterea iniţiativei legislative din Comisia pentru agricultură, a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Gheorghe Albu, secretar de stat în cadrul Ministerului Agriculturii şi Dezvoltării Rurale.

În urma dezbaterilor cele două Comisii sesizate în fond, au hotărât cu unanimitate de voturi – Comisia juridică şi cu majoritate de voturi (24 de voturi pentru respingere şi 1 vot împotrivă), Comisia pentru agricultură, silvicultură, să propună plenului Camerei Deputaţilor, spre dezbatere şi adoptare, Raportul de respingere a Proiectului de Lege privind transmiterea unor terenuri din  domeniul public al statului şi din administrarea Academiei de Ştiinţe Agricole şi Silvice “Gheorghe Ionescu –Şşişeşti” – Institutul de Cercetare – Dezvoltare pentru Legumicultură şi Floricultură Vidra în domeniul public al Comunei Vidra, judeţul Ilfov şi în administrarea Consiliului Local al Comunei Vidra, în vederea reconstituirii dreptului de proprietate , întrucât, Primăria comunei Vidra nu a prezentat documentele doveditoare ale drepturilor de proprietate ale diferiţilor solicitanţi pentru suprafaţa solicitată, de 219,39 ha.
În raport cu obiectul şi conţinutul reglementării, iniţiativa legislativă face parte din categoria legilor organice.

